Komission asetus (EY) N:o 1195/97, annettu 27 päivänä kesäkuuta 1997, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta



Virallinen lehti nro L 170 , 28/06/1997 s. 0011 - 0012



KOMISSION ASETUS (EY) N:o 1195/97, annettu 27 päivänä kesäkuuta 1997, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 1194/97 (2), ja erityisesti sen 9 artiklan, sekä katsoo, että Euroopan yhteisöjen tuomioistuin antoi 13 päivänä helmikuuta 1996 asiaa C-143/93 koskevan päätöksen (3), jonka mukaan komission asetusta (ETY) N:o 482/74 (4) ei sovelleta 1 päivästä tammikuuta 1998, yhdistetyn nimikkeistön yhdenmukaiseksi soveltamiseksi olisi annettava maissinalkioista öljyä erotettaessa syntyneiden jätetuotteiden luokittelua koskevia säännöksiä; kasvirasvojen erottamisessa syntyneet jätetuotteet kuuluvat yhdistetyn nimikkeistön nimikkeeseen 2306, CN-koodiin 2306 70 00 kuuluvien maissinalkioista öljyä erotettaessa syntyneiden jätetuotteiden erottamiseksi tuotteista, joista öljyä ei ole täydellisesti erotettu, ja tuotteista, jotka sisältävät ainesosia, joista öljyä ei ole erotettu, on määritettävä tärkkelyksen, öljyn ja valkuaisaineen vähimmäis- ja enimmäispitoisuudet; sen vuoksi on tarpeen selventää 23 ryhmän 2 lisähuomautusta, ja tämän asetuksen säännökset ovat tullikoodeksikomitean tariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2658/87 liitteenä olevan yhdistetyn nimikkeistön 23 ryhmän 2 lisähuomautus seuraavasti: "2. Alanimikkeeseen 2306 70 00 kuuluvat ainoastaan maissinalkioista öljyä erotettaessa syntyneet jätetuotteet, joilla on kuiva-aineen painosta laskettuina seuraavat pitoisuudet: a) kun tuotteiden öljypitoisuus on pienempi kuin 3 prosenttia: - tärkkelyspitoisuus: pienempi kuin 45 prosenttia - valkuaisainepitoisuus (typpipitoisuus × 6,25): vähintään 11,5 prosenttia; b) kun tuotteiden öljypitoisuus on vähintään 3 prosenttia, mutta enintään 8 prosenttia: - tärkkelyspitoisuus: pienempi kuin 45 prosenttia - valkuaisainepitoisuus (typpipitoisuus × 6,25): vähintään 13 prosenttia. Lisäksi kyseiset jätetuotteet eivät saa sisältää ainesosia, jotka eivät ole peräisin maissinjyvistä. Tärkkelys- ja valkuaisainepitoisuuden määrittämiseksi sovelletaan komission direktiivin 72/199/ETY liitteessä I olevassa 1 ja 2 osastossa määrättyjä menetelmiä. Öljy- ja kosteuspitoisuuden määrittämiseksi sovelletaan komission direktiivin 71/393/ETY liitteessä olevassa 4 osastossa (menetelmä A) ja 1 osastossa määrättyjä menetelmiä. Alanimikkeeseen eivät kuulu tuotteet, joissa on maissinjyvien osista peräisin olevia ainesosia, jotka on lisätty valmistuksen jälkeen ja jotka eivät ole olleet mukana öljyä erotettaessa." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1997. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) Ks. tämän virallisen lehden sivu 10 (3) Kok. 1996, s. I-0431. (4) EYVL N:o L 57, 28.2.1974, s. 23